Szakpolitikai elemzés és jelentés

A Cedefop 2010–2014 review of progress towards the goals set for VET (A szakoktatás és szakképzés céljainak eddigi megvalósulása: áttekintés, 2010–2014) című kiadványainak megállapításai révén a szakképzési főigazgatók a görög, illetve az olasz elnökség idején tájékoztatást kaphattak szakpolitikai vitáik, valamint szakképzési tanácsadó bizottság (ACVT) ülései során. Ezeket a megállapításokat a Cedefop/DGEAC 2014. szeptember 29—30-i konferenciáján is bemutattuk. A Cedefop a szakoktatás és szakképzés új prioritásainak kialakításához is hozzájárult. A Központ rövid áttekintéseket tett közzé a tagállami szakoktatási, illetve szakképzési rendszerekről (Spotlights on VET), továbbá minden tagállamról, valamint Norvégiáról és Izlandról részletes országspecifikus adatlapokat készített a szakoktatási és szakképzési politikák témájában. Ezek az adatok alapul szolgáltak a 2014-es Európai Szemeszter országspecifikus ajánlásaihoz. A Cedefop a szakoktatási és szakképzési politikákkal kapcsolatos széleskörű információit felhasználva, az oktatási és képzési politikákban elért eredményekre irányuló közös értékelési kerethez kapcsolódóan (megjelent a 2014-es Education and Training Monitor (Oktatási és Képzési Szemle) című kiadványban) ismertette, hogy a tagállamok milyen erőfeszítéseket tettek a szakoktatásban, illetve szakképzésben részt vett személyek munkaerő-piaci integrációja érdekében. A Cedefop közzétette a szakpolitikailag releváns, a szakoktatással és a szakképzéssel kapcsolatos statisztikai mutatókból álló gyűjteményt. Ez megkönnyíti az egyes tagállamok helyzetének áttekintését. A Cedefop a PIAAC adatai alapján mutatókat dolgozott ki az OECD Education at a Glance (Gyors áttekintés az oktatásról) című kiemelt kiadványához.

Közös Európai eszközök, képesítések és tanulási eredmények

A Cedefop az Európai Bizottsággal karöltve koordinálta az Európai Képesítési Keretrendszer (EQF) tanácsadó csoportját, és 36 országban értékelte a nemzeti képesítési keretrendszerek fejleményeit. Az eredmények a Qualifications frameworks: expanding influence, persisting obstacles (Képesítési keretrendszerek: növekvő hatókör, továbbra is fennálló akadályok) című tájékoztató kiadványban jelentek meg. Az EQAVET és az ECVET támogatása folytatódott. A 33 országot felölelő, nem formális és informális tanulásról szóló európai elismerési jegyzék 2014-es frissített változatának online közzététele. A Cedefop tájékoztató kiadványt tett közzé The validation challenge: how close is Europe to recognising all learning? (Az elismeréssel kapcsolatos kihívások: hol tart Európa az összes tanulási módszer elismerésében?) címmel. A Cedefop által kezelt, és 27 nyelven elérhető Europass weboldalon elindítása óta 102 millió látogatást tettek (2014-ben: 21,7 millió; 2013-ban: 20,1 millió). A felhasználók összesen 47 millió online önéletrajzot készítettek (2014-ben: 13,1 milliót; 2013-ban: 9,8 milliót). A Cedefop célzott kutatást végzett az európai eszközök közötti szinergiák erősítése érdekében, és ennek megállapításait magas szintű konferencia keretében vitatta meg (Szaloniki, november 28–29.). A 2013/2014-es tanévben a Cedefop koordinálta a 34 országból érkező, összesen 2 709 szakoktatási és szakképzési szakember utolsó 245 tanulmányútját (a program 2014 szeptemberében zárult le).

Felnőttképzés, átmenet, tanulószerződéses gyakorlati képzések

A Cedefop a tanulószerződéses gyakorlati képzés európai szövetségét támogatva szorgalmazta az európai szintű és tagállamok közötti együttműködést a tanulószerződéses gyakorlati képzésekhez hasonló, munkaalapú tanulás fejlesztése terén, és áttekintette a tanulószerződéses gyakorlati képzések különböző országokban történő továbbfejlesztésének és kiterjesztésének feltételeit. A Cedefop és az Európai Bizottság európai konferenciát szervezett „Steering Partnerships for Growth” (Irányítási partnerség a növekedésért) címmel (Szaloniki, május 7–8.). A konferencia célja az volt, hogy segítse az országokat a tanulószerződéses gyakorlati képzési rendszerek kifejlesztésében együttműködésre kész potenciális partnerek megtalálásában. E konferenciához a Cedefop tájékoztató kiadványt tett közzé Developing apprenticeships (A tanulószerződéses gyakorlati képzések kidolgozása) címmel. A Cedefop annak céljából, hogy segítse a fiatalokat és a munkavállalókat a munkapiaci átmenetben és a foglalkoztatási piacon pozitív eredmények elérésében, tanulmányt tett közzé Navigating difficult waters: learning for career and labour market transitions (Viharos vizeken evezünk: tanulás a karrier és a munkaerő-piaci átmenet érdekében) címmel.

Készségelemzés

2014-ben a Cedefop vette át az uniós „készségkörképpel” (EU Skills Panorama, EUSP) kapcsolatos feladatokat. A Cedefop online közzétette legutóbbi készségigényekkel és készségkínálattal kapcsolatos előrejelzését (2013–2025-re vonatkozóan), és részt vett a Világgazdasági Fórum foglalkoztatással foglalkozó tanácsa Matching skills and labour market needs in the world economy – Building Social Partnerships for Better Skills and Better Jobs (A készségek és a munkapiaci igények összeegyeztetése a világgazdaságban – Szociális partnerségek kiépítése a jobb készségek és a jobb állások érdekében) című jelentésének készítésében (a Cedefop a 2012–2014-es időszakban e tanács tagja volt); a jelentés bemutatására Davos-Klosters-ben került sor. A Skills mismatch: more than meets the eye (A készségigények és a készségkínálat közötti összhang hiánya: bonyolultabb, mint amilyennek első pillantásra tűnik) című tájékoztató kiadvány közzététele. A 2. Cedefop/OECD „Green skills” (Zöld készségek) fórum megrendezése februárban Párizsban. A Cedefop az ETF-fel és az ILO-val karöltve útmutatókat készített a készségigényeket előrejelző módszerekről. Csatlakozott továbbá az ILO nemzetközi képzési központjához (ITC-ILO) a „skills needs anticipation and matching” (készségigények előrejelzése és az azoknak való megfelelés) témájú képzés szervezésében. A Cedefop részt vett az OECD és az Európai Unió Matching economic migration with labour market needs (A gazdasági migráció és a munkaerő-piaci igények összeegyeztetése) című kiadványának készítésében.

A Központ hatása

A fő teljesítménymutatók arról tanúskodnak, hogy jelentős a Cedefop által gyakorolt hatás: a Cedefop tevékenységét széles körben összesen 97 uniós szakpolitikai dokumentum említi. A Cedefop szakmai tanácsadást nyújtott az elnökségi eseményeknél, illetve uniós szintű felsővezetői üléseknél a szakpolitikák végrehajtásának támogatásához (164 esetben). A Cedefop 69 konferenciát, műhelytalálkozót és ülést szervezett uniós és tagállami intézmények magas szintű képviselőinek részvételével. A résztvevők 92 %-a vélte úgy, hogy az események nagyon jók, illetve jók voltak. A Cedefop-kiadványokat mintegy 6 00 000 esetben töltötték le, beleértve a politikai döntéshozókat célzó, nyolc nyelven megjelenő tájékoztató kiadványok 71 000-szeri letöltését. Ennek alapján elmondható, hogy a Központ által létrehozott ismeretek és információk nagyfokú érdeklődésre tartanak számot. A vezető európai sajtóorgánumokban (Die Welt, The Times Educational Supplement, El País) 745. cikk jelent meg a Cedefop munkájáról. A Cedefop kiadványait és tanulmányait oktatási, illetve tudományos folyóiratok is idézték (413 idézet a 2013–2014-es időszakban).

További információk: www.cedefop.europa.eu (2014-es éves jelentés és éves tevékenységi jelentés).